**TEHNISKĀ SPECIFIKĀCIJA**

1. **Iepirkuma priekšmets - “Nodarbības ar smiltīm bērniem ar īpašām vajadzībām projekta 4.1.2.2/1/24/I/001 “Veselības veicināšanas un slimību profilakses pasākumi Ropažu novadā” ietvaros”**

|  |  |
| --- | --- |
| *Pakalpojuma apraksts* | * Pretendents nodrošina pakalpojumu – nodarbības ar smiltīm Ropažu novadā deklarētiem bērniem ar īpašām vajadzībām. * Nodarbības ar smiltīm paredzētas bērniem ar īpašām vajadzībām vecumā no 3 gadiem. * Smilšu spēļu metode ir Latvijā vispāratzīta prakse, ko nodrošina attiecīgā jomā sertificēti speciālisti. Speciālistus apvieno profesionāla asociācija, kas ievieš un uztur profesionālus smilšu spēles terapijas izglītības un prakses standartus, kas pamatojas uz Starptautiskās Smilšu spēles terapijas biedrības (International Society for Sandplay Therapy) standartiem. * Smilšu spēļu terapija tiek veidota kā terapeitiska procedūra, kuras laikā tiek izmantotas smilšu kastes (viena ar sausām, otra ar mitrām smiltīm), nelielas rotaļlietas, dažādi dabas materiāli, mītisku tēlu, pasaku varoņu un citas figūriņas, kā arī ūdens - ar nolūku izveidot miniatūru pasauļu ainas, kas atspoguļotu bērna iekšējās pārdomas, emocijas un pārdzīvojumus. * Nodarbības ar smiltīm organizēt tādas, lai tās: * Sniedz bērnam psiho emocionālo atbalstu. * Sniedz bērnam iespēju parādīt pasauli, kas atbilst viņa iekšējam stāvoklim, piemēram, ar brīvas, radošas spēles palīdzību viņš parāda to, kas notiek viņa pasaulē, izmantojot smiltis, ūdeni un mazas figūriņas. * Smilšu spēlei jānodrošina: * Radoša iztēlošanās spēle smiltīs. * Dabisks izaugsmes un attīstības process. * Piekļuve dziļām jūtām. * Piekļuve neapzinātai informācijai. * Piekļuve pagātnes pieredzei un atmiņām. * Simboliska komunikācija. * Droša un pieņemoša vide, kurā nevar kļūdīties. * Iespēja izpaust un pārstrādāt pieredzi. * Iespēja izjust savu spēku un resursus. * U.c. |
| *Lekcijas/nodarbības ilgums* | * Kopējais nodarbību skaits vispār pakalpojuma sniegšanas periodā līdz 200 nodarbībām (ņemot vērā pieejamo budžetu, Pasūtītājs patur tiesības izmainīt paredzamo nodarbību skaitu), no 5-10 nodarbībām mēnesī: * 2025.g. – līdz 50 nodarbībām. * 2026.g. – līdz 50 nodarbībām. * 2027 g. – līdz 50 nodarbībām. * 2028.g. – līdz 50 nodarbībām. * Vienas nodarbības ilgums 45 minūtes. * Katram bērnam paredzētais daudzums nepārsniedz 5 (piecas) nodarbības gadā, kas notiek ar regularitāti 1x nedēļā 5 nedēļas pēc kārtas (izņemot attaisnotus gadījumus, piemēram, slimību vai tml. gadījumus).   Pretendents katrā nodarbībā veic fotofiksācijas par nodarbību gaitu un iesniedz Pasūtītājam elektroniskā formā. Fotogrāfijās cilvēki redzami no mugurpuses. Pie ikmēneša pieņemšanas nodošanas akta Pretendents pievieno visu mēneša nodarbību fotofiksācijas. |
| *Paredzamā auditorija* | * Ropažu novadā deklarēti bērni ar īpašām vajadzībām no 3 gadu vecuma. * Nodarbības paredzētas kopumā līdz 40 bērniem ar īpašām vajadzībām. * Pretendents sadarbojas ar Ropažu novada Sociālo dienestu, koordinējot projektā iesaistāmo bērnu izvēli, piemērojot katram gadījumam atbilstošāko nodarbību norises vietu un laiku. * Nokļūšanu līdz nodarbību vietai nodrošina pakalpojuma saņēmējs. |
| *Prasības pretendentam* | * Pretendents ir psihoterapeits vai praktizēttiesīgs psihologs vai ārsts (t.sk. rezidents) vai pedagogs, kas apguvis smilšu terapijas metodi, reģistrēts smilšu terapijas asociācijas reģistrā (http://www.smilsuspeles.lv/lv/baze). * Pretendents pēdējo trīs gadu laikā ir praktizējis attiecīgajā veidā ne mazāk kā 20 nodarbības (jāiesniedz apliecinājums par nodarbību vietu un klientu skaitu). * Pretendents iesniedzot piedāvājumu, pievieno aprakstu par piedāvāto smilšu terapijas norises gaitu. |
| *Lekcijas/nodarbības norises vieta, sasniedzamība, nodarbību norises koordinēšana un dalībnieku informēšana, reģistrēšana* | Nodarbību vietas - īpaši aprīkotas smilšu nodarbībām paredzētās telpas ar atbilstoša izmēra divām kastē. Viena ar mitrām un viena ar sausām smiltīm un rotaļlietu komplektu.  Nodarbību vietas izvēli par katram bērnam piemērojamo gadījumu Pretendents saskaņo ar Ropažu novada Sociālo dienestu.  Telpas nodarbībām iespējamas:   1. Pasūtītāja telpās Ropažu novada Sociālā dienesta telpā, Stopiņu pagasta Ulbrokā, Institūta iela 14; 2.stāvs. Pieejams darba dienās no plkst. 8.00 līdz plkst. 20.00, iepriekš saskaņojot ar Ropažu novada Sociālo dienestu. 2. Pretendenta telpās (Pretendents iesniedzot piedāvājumu, iesniedz terapijai nepieciešamo elementu fotofiksāciju). Pretendenta telpas atrašanās vietas adrese nepārsniedz vienas stundas ilgu braucienu no Ropažu novada administratīvās teritorijas robežām. 3. Gadījumos, kad pakalpojuma saņēmējam (bērnam) nav iespējams nodrošināt transporta pakalpojumus līdz Pretendenta pakalpojuma sniegšanas telpām, Pretendents sniedz pakalpojumu Pasūtītāja telpās Ropažu novada Sociālā dienesta telpās, Stopiņu pagasta Ulbrokā, Institūta iela 14, 2.stāvs.   Pretendents nodrošina dalībnieku reģistrāciju speciāli izveidotā reģistrā. Pie ikmēneša pieņemšanas nodošanas akta Pretendents pievieno visu mēneša nodarbību dalībnieku reģistrācijas lapas ar dalībnieku parakstiem. |
| *Pakalpojuma sniegšanas laiks* | 2025. gadā, 2026.gadā, 2027.gadā, 2028.gadā (līdz 30.06.2028.).  Nodarbību laika (mēneša, dienas un stundas) izvēli par katram bērnam Pretendents saskaņo ar Ropažu novada Sociālo dienestu līdz ne vēlāk kā iepriekšējā mēneša 15.datumam. |